Som tillitsvalgt kan vi først og fremst hjelpe deg etter at du er kommet i jobb og har fagorganisert deg.
En fast og forutsigbar jobb for alle er Fagforbundets mål. Vi bidrar til å få faste ansettelsesforhold og at den enkelte skal kunne få full stilling. Fagforbundet arbeider aktivt for at det skal opprettes tilstrekkelig antall stillinger på alle nivåer innenfor de offentlige tjenesteområdene. Forbundet jobber aktivt for å hindre privatisering, outsourcing eller annen type bedrift-/arbeidsplassorganisering som bidrar til dårligere ansettelsesvilkår. Fagforbundets politikk skaper grunnlag for trygge, faste og gode arbeidsplasser/stillinger.